ถ้าพูดถึงร้าน "Sortrel" (ซอร์เทรล) ถนนนราธิวาส สำหรับผู้ที่ชอบร้านชิลๆ มีเพลงฟัง อาหารอร่อย ที่สำคัญเฟร้นฟรายฟรี หลายๆ คนคงรู้จักกันดีนะคะ เพราะร้านนี้เค้าก็มีนานพอสมควรนะ คนก็เยอะตลอดๆ ด้วย ยิ่งศุกร์-เสาร์ นี่โต๊ะอาจเต็มนะคะหากไปช้า ร้านนี้อยู่ริมถนนนราธิวาส 17 เลยค่ะ หาไม่ยากค่ะ..

ส่วนบรรยากาศร้านนี้เป็นสไตล์นั่งทานอาหาร เม้ามอยกับเพื่อนๆ มีดนตรีสดเล่นให้ฟัง ดึกๆ นี่บางโต๊ะก็ลุกแด๊นซ์กันเลยทีเดียวค่ะ ร้านนี้ใหญ่พอสมควรค่ะ มีด้านในแอร์ และแบบโอเพ่นแอร์ค่ะ จุดเด่นของร้านนี้คือทุกโต๊ะจะมีกระดาษสำหรับปูโต๊ะ และมีสีเทียนให้สำหรับวาดเขียนเล่นแก้เบื่อด้วยค่ะ ก็เพลินดีนะคะ เก๋ดีด้วย และจุดเด่นอีกอย่างคือ มีถั่ว เฟร้นฟราย กับข้าวเกรียบให้สำหรับทอดกินฟรีๆ ที่ด้านนอกด้วยค่ะ ชอบตรงนี้นะ ทานเท่าไหร่ก็ได้ไม่อั้นค่ะ เก๋จะตาย!!

สำหรับเมนูอาหาร จริงๆ เราส่วนใหญ่ไปกับเพื่อนค่ะ ก็สั่งหลายอย่างพอควร แต่ที่แนะนำ 
-กุ้งแช่น้ำปลา กุ้งสดๆ ราดด้วยน้ำจิ้มซีฟู้ดรสเด็ด แซ่บมากเลยค่ะ ขอบอก!!
-ปลากระพงทอดน้ำปลา ปลาทอดมากรอบๆ หร่อยดีค่ะ
-แกงส้มชะอมกุ้ง รสเข้มข้นดี กลมกล่อมด้วย ชอบค่ะ
-ยำถั่วพู กุ้งและปลาหมึกสดดี รสยำจัดจ้าน ใช้ได้ค่ะ
รวมๆ อาหารรสชาติอร่อยใช้ได้เลยค่ะ บรรยากาศก็ชิลๆ ดีค่ะ เพลงก็ใช้ได้ เป็นอีกหนึ่งร้านแนะนำเลยค่ะ!!
